**William Karlsson** (s. 8. tammikuuta 1993 Märsta, Ruotsi) on ruotsalainen jääkiekkoilija, joka pelaa NHL-joukkue Vegas Golden Knightsissa. Hän on pelipaikaltaan keskushyökkääjä. Karlssonin vahvuuksiin kuuluu nopeus, pelikäsitys, monipuolisuus, luistelu, kahden suunnan pelaaminen ja syöttäminen. Hänen heikkouksiinsa kuuluu ajoittainen pysähtymättömyys ja voiman puute.

Ura
---

### Seuraura

Karlssonin kasvattajaseura on Wings HC Arlanda. Hän siirtyi sieltä B-juniori-ikäisenä VIK Västerås HK:hon kaudeksi 2009–2010. Karlsson voitti 13 osumallaan joukkueen sisäisen maalipörssin J18 Allsvenskanissa. Kaudella 2010–2011 hän oli tehoilla 20+34=54 Västeråsin J20-joukkueen paras pistemies ja syöttäjä sekä jakoi sisäisen maalipörssin voiton Gustav Björklundin kanssa. He jakoivat J20 SuperElitin maalipörssin kymmenennen sijan. Sarjan pistepörssissä Karlsson sijoittui neljänneksi. Hän vahvisti myös Västeråsin J18-joukkuetta kevään 2011 pudotuspeleissä, jonka maalipörssin Karlsson voitti seitsemällä osumallaan ja jakoi myös pistepörssin voiton joukkuetoverinsa Björklundin sekä Skellefteå AIK:n Oskar Fredrikssonin kanssa. Hän pelasi samalla kaudella Västeråsissa myös ensimmäiset miesten pelinsä pelattuaan HockeyAllsvenskanissa 14 runkosarjaottelua tehopistein 1+3=4.

Anaheim Ducks varasi Karlssonin toisella kierroksella 53. pelaajana NHL:n varaustilaisuudessa 2011. Kausi 2011–2012 oli hänen varsinainen tulokaskautensa HockeyAllsvenskanissa. Karlsson oli tehoilla 12+33=45 Västeråsin paras syöttäjä ja toiseksi paras pistemies Broc Littlen jälkeen. Hän jakoi Allsvenskanin syöttöpörssin kolmannen sijan Örebro HK:n Jared Aulinin ja Mora IK:n Niklas Fogströmin kanssa. Karlsson palkittiin kauden päätteeksi sarjan vuoden parhaana junioripelaajana Guldgallretilla.

Kaudeksi 2012–2013 Karlsson siirtyi Elitserieniin ja teki kaksivuotisen sopimuksen HV71:n kanssa. Hänen tulokaskautensa toi 50 runkosarjaottelussa tehot 4+24=28 sekä viidessä playoff-ottelussa kaksi syöttöpistettä. Karlsson valittiin kauden päätteeksi Elitserienin parhaaksi tulokaaksi. Hän vahvisti kauden aikana myös HV71:n J20-junioreita kahdessa playoff-ottelussa. Karlsson voitti J20 SuperElitin mestaruuden ja hänet palkittiin sarjan pudotuspelien parhaana pelaajana.

Toukokuussa 2013 Karlsson teki kolmivuotisen tulokassopimuksen Anaheim Ducksin kanssa, mutta hän pelasi kauden 2013–2014 vielä pääosin lainalla HV71:n vahvuudessa. Karlsson nousi joukkueen varakapteeniksi ja voitti HV71:n sisäisen piste-, maali- ja syöttöpörssin tehoilla 15+22=37. Hän oli myös kevään 2014 pudotuspeleissä joukkueen paras pistemies tehoilla 3+4=7. SHL-kauden päätteeksi huhtikuussa 2014 Karlsson siirtyi loppukevääksi AHL-joukkue Norfolk Admiralsin vahvuuteen. Hän teki loppukaudella yhdeksässä runkosarjaottelussa tehot 2+7=9 ja kahdeksassa playoff-ottelussa tehot 1+2=3.

Kauden 2014–2015 Karlsson aloitti heti Anaheim Ducksin NHL-kokoonpanossa ja hän teki NHL-debyyttinsä kauden toisella kierroksella 11. lokakuuta 2014 vieraissa Detroit Red Wingsia vastaan. Karlsson sai ottelussa jääaikaa 10.42 minuuttia. Heti toissa ottelussaan 13. lokakuuta 2014 Buffalo Sabresia vastaan Karlsson avasi NHL-maalitilinsä kahdella osumalla. Hänen ensimmäinen maalinsa jäi Ducksin 5–1-voittoon päättyneen ottelun ratkaisumaaliksi. Karlsson valittiin ottelun ykköstähdeksi. Hän pelasi Ducksissa 18 ottelua tehopistein 2+1=3 ja vietti suurimman osan kaudestaan farmijoukkue Norfolk Admiralsissa, AHL:ssä, kunnes siirtotakarajalla, maaliskuussa 2015 Ducks kauppasi Karlssonin, Rene Bourquen sekä kesän 2015 toisen ja kolmannen kierroksen varausvuorot Columbus Blue Jacketsiin vaihdossa James Wisniewskiin. Karlsson sai loppukaudella tililleen kolme NHL-ottelua tehden niissä tehot 1+1=2. Muuten suurin osa keväästä eteni AHL-joukkue Springfield Falconsissa. Kaudeksi 2017–2018 Karlsson siirtyi NHL:ssä uuteen Vegas Golden Knights joukkueeseen ja pelasi siellä läpimurtokautensa.

Kesäkuussa 2019 Karlsson solmi kahdeksan vuoden jatkosopimuksen Golden Knightsin kanssa arvoltaan 5.9 miljoonaa dollaria.

### Maajoukkueura

Karlsson pelasi alle 20-vuotiaiden MM-kilpailuissa vuosina 2012 ja 2013, joista ensimmäinen turnaus päättyi maailmanmestaruuteen ja jälkimmäinen hopeaan. Karlsson pelasi myös alle 18-vuotiaiden MM-kilpailuissa vuonna 2011 voittaen hopeaa.

Karlsson debytoi Ruotsin A-maajoukkueessa MM-leirillä 3. huhtikuuta 2013 Slovakiaa vastaan. Karlsson oli voittamassa maailmanmestaruutta MM-kisoissa 2017.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | VIK Västerås HK | Allsvenskan | 14 | 1 | 3 | 4 | 2 | – | – | – | – | – | U18 | 6 | 2 | 3 | 5 | 6 |
| 2011–2012 | VIK Västerås HK | Allsvenskan | 46 | 12 | 33 | 45 | 6 | – | – | – | – | – | JMM | 6 | 1 | 1 | 2 | 0 |
| 2012–2013 | HV71 | Elitserien | 50 | 4 | 24 | 28 | 12 | 5 | 0 | 2 | 2 | 0 | JMM | 6 | 0 | 2 | 2 | 2 |
| 2013–2014 | HV71 | SHL | 55 | 15 | 22 | 37 | 14 | 8 | 3 | 4 | 7 | 8 |
|  | Norfolk Admirals | AHL | 9 | 2 | 7 | 9 | 6 | 8 | 1 | 2 | 3 | 2 |
| 2014–2015 | Anaheim Ducks | NHL | 18 | 2 | 1 | 3 | 2 | – | – | – | – | – |
|  | Norfolk Admirals | AHL | 37 | 8 | 16 | 24 | 2 | – | – | – | – | – |
|  | Columbus Blue Jackets | NHL | 3 | 1 | 1 | 2 | 0 | – | – | – | – | – |
|  | Springfield Falcons | AHL | 15 | 0 | 0 | 0 | 0 | – | – | – | – | – |
| 2015–2016 | Columbus Blue Jackets | NHL | 81 | 9 | 11 | 20 | 6 | – | – | – | – | – |
| 2016–2017 | Columbus Blue Jackets | NHL | 81 | 6 | 19 | 25 | 10 | 5 | 2 | 1 | 3 | 0 | MM | 10 | 1 | 2 | 3 | 0 |
| 2017–2018 | Vegas Golden Knights | NHL | 82 | 43 | 35 | 78 | 12 | 20 | 7 | 8 | 15 | 2 |
| 2018–2019 | Vegas Golden Knights | NHL | 82 | 24 | 32 | 56 | 16 | 7 | 2 | 3 | 5 | 2 |
| 2019–2020 | Vegas Golden Knights | NHL | 63 | 15 | 31 | 46 | 16 | 20 | 4 | 6 | 10 | 0 |
| 2020–2021 | Vegas Golden Knights | NHL | 56 | 14 | 25 | 39 | 4 | 19 | 4 | 12 | 16 | 2 |
| 2021–2022 | Vegas Golden Knights | NHL | 67 | 12 | 23 | 35 | 10 | – | – | – | – | – |
| 2022–2023 | Vegas Golden Knights | NHL | 82 | 14 | 39 | 53 | 10 | 22 | 11 | 6 | 17 | 2 |
| 9 kautta | yhteensä | NHL | 615 | 140 | 217 | 357 | 86 | 93 | 30 | 36 | 66 | 8 |
| 1 kausi | yhteensä | AHL | 52 | 8 | 16 | 24 | 2 | – | – | – | – | – |
| 2 kautta | yhteensä | Elitserien/SHL | 105 | 19 | 46 | 65 | 26 | 13 | 3 | 6 | 9 | 8 |

Lähteet
-------

* William Karlsson The Internet Hockey Databasessa (englanniksi)
* William Karlsson *Elite Prospects*. Everysport Media Group AB.  (englanniksi)

### Viitteet

1. ↑  William Karlsson – The Hockey News (englanniksi)
2. 1 2 3 4  William Karlsson *Elite Prospects*. Everysport Media Group AB.  (englanniksi)
3. ↑  Pettersson, Robert: Klara för HV71 *Hockeysverige.se*.  29.3.2012. NewsMe.  Arkistoitu 3.11.2014. Viitattu 13.8.2012. (ruotsiksi)
4. ↑  Fälth och Karlsson klara för HV71  29.3.2012. HV71.  Arkistoitu 2.7.2012. Viitattu 13.8.2012. (ruotsiksi)
5. ↑  Ducks Sign Karlsson to Three-Year Entry-Level Contract  20.5.2013. Anaheim Ducks. Viitattu 21.12.2013. (englanniksi)
6. ↑  Ducks Sign Ducks Assign Center William Karlsson to Norfolk  2.4.2014. ANAHEIM, Calif.:  Norfolk Admirals Hockey, Inc..  Arkistoitu 3.11.2014. Viitattu 3.11.2014. (englanniksi)
7. ↑  Anaheim Ducks at Detroit Red Wings – 10/11/2014  11.10.2014. Anaheim Ducks. Viitattu 3.11.2014. (englanniksi)
8. ↑  Anaheim Ducks at Buffalo Sabres – 10/13/2014  13.10.2014. Anaheim Ducks. Viitattu 3.11.2014. (englanniksi)
9. ↑  Blue Jackets acquire William Karlsson, Rene Bourque and a second-round pick (2015) from Anaheim in exchange for James Wisniewski  2.3.2015. COLUMBUS, OHIO:  Columbus Blue Jackets. Viitattu 16.6.2015. (englanniksi)
10. ↑  Ducks hankki vanhan tutun kiekkotaiturin Blue Jacketsista  2.3.2015. Jatkoaika.com. Viitattu 16.6.2015.
11. ↑  Sweden vs Slovakia – EHC – 2012–13 Euro Hockey Challenge – boxscore | Pointstreak


|  |  |  |
| --- | --- | --- |
| Edeltäjä:**Johnny Gaudreau** | **Lady Byng Memorial Trophyn voittaja**2018 | Seuraaja:**–** |